Sangaste kihelkond

Sangaste kihelkond (lühend San; saksa keeles Kirchspiel Theal, Ksp. Theal-FölkStryk, Leonhard von: Beiträge zur Geschichte der Rittergüter Livlands. Erster Theil, Der ehstnische District, seite 146) oli kihelkond Tartumaa lõunaosas ja Liivimaa kubermangus Tartu kreisis.
400px|pisi|Liivimaa kubermangu Tartu kreis. Ludwig August Mellin, "Atlas von Liefland, oder von den beyden Gouvernementern u. Herzogthümern Lief- und Ehstland, und der Provinz Oesel". 1798
Kihelkonnakirikuks oli Sangaste kirik.

 Piirkonna ajalugu 
Kihelkond asutati 13. sajandi esimesel poolel. Arvatavasti eelnes sellele samas paikkonnas asunud muinaskihelkond, kuid selle olemasolu ja piirid ei ole kindlalt teada.Sangaste kihelkond Eesti mõisaportaal (vaadatud 29. veebruar 2012) Allikates on kihelkonda esimest korda mainitud 1379. aastal,Täna räägime Valgamaa kirikutest: Sangaste Püha Andrease kirik. Valgamaalane, 30. juuni 2007. teistel andmetel Toyveli nime all 1272. aastal.Sangaste alevik eestigiid.ee (vaadatud 29. veebruar 2012)

Eesti esimese iseseisvusaja jooksul kuulus Sangaste kihelkond algul Tartumaa alla, 1920. aastal loodi uus, Valga maakond. Kuni 1939. aasta valdade reformini kuulus Sangaste kihelkonda viis valda: Keeni, Kuigatsi, Laatre, Tõlliste ja Sangaste.Sangaste aleviku profiil Sangaste valla koduleht (vaadatud 29. veebruar 2012)

 Sangaste kihelkonna mõisad 
Kihelkonnas paiknes 15 mõisat: üks kirikumõis ja 12 rüütlimõisat koos kahe kõrvalmõisaga. Lisaks veel 16 karjamõisat.
 Sangaste kirikumõis (Pastorat Theal)
 Iigaste (Igast) rüütlimõis
 Keeni (Könhof) rüütlimõis
 Kuigatsi (Löwenhof) rüütlimõis
 Laatre (Fölk) rüütlimõis
 Lota (Charlottenthal) rüütlimõis
 Pringi (Brinkenhof) rüütlimõis
 Puka e Vana-Puka (Bockenhof, Alt-Bockenhof) rüütlimõis
 Restu (Rösthof) rüütlimõis
 Sangaste (Schloß Sagnitz) rüütlimõis
 Tõlliste (Teilitz) rüütlimõis
 Uniküla (Unniküll) rüütlimõis
 Uue-Puka (Neu-Bockenhof) Puka kõrvalmõis
 Vaalu (Wahlenhof) rüütlimõis
 Vastse-Tõlliste (Neu-Teilitz) Tõlliste kõrvalmõis

Sangaste kihelkonnas on olnud ajaloo kestel ka Buchholzhofi, Halechti-Hatel-Fragenhofi, Kawalitzi ja Roetkenshofi mõis.Muistsed külad ja läänid., Postimees (1886-1944), nr. 16, 17 jaanuar 1928

 Sangaste kihelkonna vallad 
 Iigaste vald
 Keeni vald
 Kuigatsi vald
 Laatre vald
 Puka vald
 Restu vald
 Sangaste vald
 Tõlliste vald
 Uniküla vald

 Sangaste kihelkonna pärand 
Sangaste kihelkonna pärimust hakkas Eesti Rahva Muuseum koguma enne Esimest maailmasõda. Üks esimesi omandatud esemeid oli 1912. aastal muuseumile kingitud 200-aastane veimevakk Puka vallast. Aastatel 1923–1924 tehtud inventuuri järgi oli muuseumi kogudes Sangaste kihelkonnast 103 eri eset. 1. jaanuaril 1993 oli Sangaste kihelkonnast pärit esemete arv 327, nendest liigiliselt tekstiil ja ehted (nt vaibad, tanud, särgid, sukad, vööd, sõled) – 197, tehnika (nt lõngavalmistamine, kangakudumine, puu- ja metalltööriistad) – 29, veo-, kandmis- ja liikumisabinõud (kepid) – 3, arheoloogilised asjad – 7. Pärast 1993. aastat on Sangaste kihelkonnast kogutud veel 19 eset.Sangaste kihelkond Eesti Rahva Muuseum (vaadatud 29. veebruar 2012)

 Kihelkonna alad tänapäeval 
Sangaste kihelkonna alad jäävad tänapäeval Valga maakonna Otepää ja Valga valla koosseisu.

 Viited 

 Kirjandus 



Kategooria:Tartumaa kihelkonnad